
RAPORT DE SPECIALITATE,

privind aprobarea dobândirii de către Municipiul Timişoara, a terenurilor înscrise în 
CF nr. 419955 Timișoara și CF nr. 419956 Timișoara ce fac obiectul renunţării la dreptul de proprietate de către Pau Gheorghe și Pau Cornelia și trecerea terenurilor respective din domeniul privat al Municipiului Timișoara în domeniul public al Municipiului Timișoara cu destinația de teren pentru drum 

Având în vedere adresa nr. CT2022-001937/24.03.2022, înregistrată la Primăria Municipiului Timişoara de către Pau Gheorghe și Pau Cornelia, prin care ne înştiinţează că renunţă la dreptul de proprietate, asupra imobilelor-teren situate în Timişoara, înscrise în CF nr. 419955 Timișoara, nr. top. A 1497/1/12/13 în suprafață de 1356 mp și CF nr. 419956 nr. top. A 1497/1/12/26 în suprafață de 1356 mp, reprezentând teren intravilan drum.
              Având în vedere, “Declaraţia”, de renunţare la dreptul de proprietate, autentificată sub nr. 499 din 04.03.2022, la Biroul Individual Bexa S. Simion, de către Notar Public Bexa Simion,  prin care proprietarul tabular al imobilelor-teren menţionate mai sus, reprezentat prin Pau Gheorghe și Pau Cornelia, declară că renunţă la dreptul de proprietate asupra acestora. Totodată declară că, imobilele-teren, nu sunt grevate de sarcini şi servituţi. 
              În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 419955 Timișoara și CF nr. 419956 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarului şi înscrisul din cărțile funciare, rezultă că, destinaţia imobilelor-teren este, ”teren pentru drum”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre privind aprobarea dobândirii de către Municipiul Timişoara, a terenurilor înscrise în CF nr. 419955 Timișoara și CF nr. 419956 Timișoara ce fac obiectul renunţării la dreptul de proprietate de către Pau Gheorghe și Pau Cornelia și trecerea terenurilor respective din domeniul privat al Municipiului Timișoara în domeniul public al Municipiului Timișoara cu destinația de teren pentru drum şi totodată, trecerea terenurilor respective, din domeniul privat în domeniul public al Municipiului Timişoara, cu destinaţia de “teren pentru drum”.

